DIRECȚIA GENERALĂ BIODIVERSITATE

Nr. înreg.: DGB/122164/

 **Aprob**

**Secretar de Stat**

**Dan-Ștefan CHIRU**

**REFERAT DE APROBARE**

Prezentul proiect de ordin stabileşte derogarea pentru capturarea, transportul și eliberarea unor exemplare de zimbrii (*Bison bonasus*) în baza procedurii de acordare a derogărilor de la măsurile de protecţie strictă a speciilor de floră şi faună sălbatică, prin a cărui implementare se doreşte un impact pozitiv asupra stării de conservare a habitatelor naturale şi a speciilor sălbatice de floră şi faună protejate, totodată încurajându-se cercetarea ştiinţifică.

Autoritatea publică centrală pentru protecţia mediului acordă derogări, cu avizul prealabil al Academiei Române, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural şi numai în anumite situaţii.

Derogările nu se acordă dacă există riscul ca acestea să aibă un impact negativ semnificativ de ordin calitativ sau cantitativ asupra populaţiei care face obiectul derogării.

Conservarea durabilă a speciilor de faună sălbatică, în conformitate cu prevederile Directivei “Habitate”, este o prioritate majoră în strategia autorităţii publice centrale pentru protecţia mediului, iar în acest sens sunt necesare o serie de măsuri concrete.

Unul dintre principalele obiective din planurile de management şi de acţiune pentru speciile de faună sălbatică este controlul populaţiilor prin stabilirea unui management flexibil în funcţie de mărimea populaţiilor, interacţiunea acestor specii cu populaţia umană şi cu alte specii domestice şi sălbatice.

La baza elaborării prezentului ordin au stat prevederile art. 38 alin. (2) din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice aprobată cu completări şi

modificări prin Legea nr. 49/2011, cu modificările și completările ulterioare şi ale Ordinului

ministrului mediului şi al ministrului agriculturii, pădurilor şi dezvoltării rurale nr. 203/14/2009 privind procedura de stabilire a derogărilor de la măsurile de protecţie a speciilor de floră şi faună sălbatică.

Derogarea se acordă Rewilding România în contextul proiectului „Increasing the viability of the European bison population and achieving successuful in the Southwestern Carpathians, Romania, Project 101114088- Life22-Nat-NL-Life with Bison.”Proiectul își propune să asigure viabilitatea pe termen lung a populației de zimbrii (*Bison bonasus*) din zona Carpaților de sud-vest (Munții Țarcu, județul Caraș-Severin; ROSCI0126 Munții Țarcu), promovând coexistența cu oamenii, prin implementarea în comunele suprapuse cu teritoriul populației de zimbrii a conceptului inovator de “comunități Bison Smart.” Proiectul “Life with Bison” are ca scop pregătirea unei strategii naționale și a unui plan de acțiune și crearea unui mediu propice pentru gestionarea zimbrilor din România, asigurarea pe termen lung a viabilității populației, implicarea populației locale pentru a atenua potențialele conflicte prin noi modele de guvernare și intervenție, crearea de oportunități de dezvoltare a comunității locale de pe urma revenirii zimbrului, precum și un angajament de înaltă calitate și o conștientizare publică care să prezinte succesul coexistenței și beneficiile revenirii zimbrului pentru a inspira și a sprijini pe alții să reproducă succesul și să extindă populația de zimbrii din Carpați.

Având în vedere cele menționate anterior s-a elaborat proiectul de Ordin pentru aprobarea derogării în scop științific pentru 20 de exemplare din specia zimbru ( *Bison bonasus*) pe care îl supunem spre aprobare.

**Director General**

**Daniela DRĂCEA**

Șef serviciu Sorina Cristina MARIN, Serviciul Biodiversitate- Biosecuritate

Elaborat: Antonia OPRIȘAN Consilier, Direcția Generală Biodiversitate